open-index/open-wikipedia-markdown huggingface dataset:
Կիլիկիայի հայկական հանրապետություն

**Կիլիկիայի հայկական հանրապետություն**, Ֆրանսիայի պրոտեկտորատի ներքո իրականացվող հայկական պետության նախագիծ Կիլիկիայում, որի նախաձեռնողն էր հանդիսանում հայ քաղաքական, ռազմական և հասարակական գործիչ, գրող, Հնչակյան կուսակցության անդամ Միհրան Տամատյանը։

## Պատմություն
Ֆրանսիական կառավարության հետ կնքած համաձայնագրով Հայկական լեգեոնը (Արևելյան լեգեոն) պետք է կռվեր Թուրքիայի դեմ միայն Կիլիկիայում և հաղթական ավարտից հետո կարող էր դառնալ ապագա Կիլիկիայի Ինքնավար Հանրապետության բանակի կորիզը։ Արարայի ճակատամարտում (1918) հայկական լեգեոնը կռվեց հերոսաբար և վճռեց մարտի ելքը հօգուտ Ֆրանսիայի։

Պատերազմում Թուրքիայի պարտությունից և 1918 թվականին Մուդրոսի զինադադարի կնքումից հետո, նոյեմբեր-դեկտեմբերին հայկական լեգեոնը (մոտ 6 հազար մարտիկ) ֆրանսիացիները տեղափոխեցին Կիլիկիա։ Եղեռնից մազապուրծ և տեղահանված հայերը սկսեցին վերադառնալ հայրենիք։ Ֆրանսիայի Գերագույն կոմիսարիատի տվյալներով, 1919 թվականին Կիլիկիայում ապրում էր 120 հազար հայ (Փարիզում Հայ ազգային պատվիրակության տվյալներով 130 հազար), իսկ 1920 թվականին ամբողջ Կիլիկիայում (ներառյալ Մարաշը) ապրում էր արդեն 160 հազար հայ։ Քանի որ հայկական ռազմական ուժերը բավարար չէին Կիլիկիայում ռազմական և վարչական հսկողություն սահմանելու համար, ապա Ֆրանսիան համաձայնեց այնտեղ տեղավորել անգլիական զորք։

1919 թվականի փետրվարի կեսին զինվորական իշխանությունը Կիլիկիայում կենտրոնացվեց անգլիական հրամանատարության ձեռքում։ Նոյեմբերին անգլիական զորքերը փոխարինվեցին ֆրանսիական զորամասերով։ Բայց ֆրանսիական վարչությունը ոչ մի միջոց չէր ձեռնարկում հայերի անվտանգությունն ապահովելու համար։ Տեղերում իշխանության գլուխ մնացել էին թուրքական պետական պաշտոնյաներ, մուսուլմանները զինաթափված չէին։ Օգտվելով ֆրանսիական վարչության անորոշությունից՝ քեմալական զորքերը և տեղացիները սկսեցին հաշվեհարդար տեսնել հայ բնակչության հետ։ 1920 թվականի հունվարի 20-օրյա մարտերի ընթացքում զոհվեցին 11000 մարաշցիներ, մնացած 8000-ը ստիպված էր տեղափոխվել Սիրիա։ Այնուհետև թուրքերը պաշարեցին Հաճընը, որտեղ 30-35 հազար հայ բնակչությունից (1914) փրկվել էր 6000-ը։ 8-ամսյա հերոսական դիմադրությունից հետո Հաճընի հայերը 1920 թվականի հոկտեմբերին պարտվեցին, միայն քաղաքի 380 պաշտպանների հաջողվեց ճեղքել պաշարման օղակը և հեռանալ։ 1920 թվականի ապրիլի 1-ին քեմալական զորքերը պաշարեցին Այնթապը։

1891-1894 թվականներին Սասունի հերոսական ինքնապաշտպանությունը ղեկավարած՝ հասարակական և ռազմական գործիչ Միհրան Տամատյանի (1863-1945) գլխավորությամբ՝ 1920 թվականի օգոստոսի 4-ին Ադանայում ազգային գերագույն խորհուրդը, Տամատյանի նախագահությամբ, Կիլիկիան հռչակում է որպես անկախ հանրապետություն՝ Ֆրանսիայի հովանավորության ներքո։ Սակայն, անգլո-ֆրանսիական հակասությունների սրման պայմաններում դեպի Թուրքիա հակված ֆրանսիական զինվորական իշխանությունները ցրում են Տամատյանի գլխավորած կառավարությունը։

## Տես նաև
* Միհրան Տամատյան
* Կիլիկիայի հայկական թագավորություն
* Ադանայի վիլայեթ

## Ծանոթագրություններ

Կատեգորիա:1920 հիմնադրումներ
Կատեգորիա:1920 կազմալուծումներ
Կատեգորիա:Պետություններ Պատմական Հայաստանի տարածքում
Կատեգորիա:Կիլիկյան Հայաստանի պատմություն
Լողափային ռեգբի

right|thumb|255px|Լողափային ռեգբի
**Լողափնյա ռեգբի** (), սպորտային թիմային խաղ օվալաձև գնդակով, որը յուրաքանչյուր թիմի խաղացողներն իրար են փոխանցում ձեռքերով և ոտքերով․ ձեռքի փոխանցումն իրականացվում է միայն ետ։ Խաղացողները փորձում են գնդակը հասցնել հակառակորդի կիսադաշտի արտաքին գծից դուրս։ Ի տարբերություն դասական ռեգբիի, այս խաղի մեջ, որպես կանոն, դարպասներ չեն օգտագործվում։ Բացի այդ, հիմնական տարբերություններից են խաղադաշտի փոքր չափը, խաղացողների փոքր թիվը, միավորների պարզեցված հաշվարկը։

Ի տարբերություն լողափնյա խաղերի այլ տեսակների (լողափնյա ֆուտբոլ, լողափնյա վոլեյբոլ), լողափային ռեգբիում չկա միասնական կառավարիչ մարմին և, համապատասխանաբար, խաղի միասնական, միօրինականացված կանոններ, սակայն ռեգբիի միջազգային խորհուրդը քայլեր է անում այդ ուղղությամբ, և 2013 թվականին նշանակված է այս մարզաձևում աշխարհի առաջին առաջնության անցկացումը, մրցաշարի անցկացման վայր է ընտրվել Իտալիան։ Ռեգբիի եվրոպական ասոցիացիայի մասնակցությամբ 2017 թվականից ամեն տարի անցկացվում է լողափնյա ռեգբիի Եվրոպայի առաջնությունը։

## Ընդհանուր խաղի կանոններ
### Խաղադաշտի չափ
Խաղադաշտի չափերը որոշում են մրցումների կազմակերպիչները։ Դրանք, որպես կանոն, լինում են 30-50 մետր երկարությամբ և 25-30 լայնությամբ։ Խաղի ժամանակ դարպասները հաճախ չեն օգտագործվում, խաղադաշտի սահմանները նշվում են պլաստիկե ժապավենով կամ վառ գույնի պարանով։

### Խաղացողների քանակ
Կախված լիգաներից և մրցաշարերից, խաղադաշտում խաղացողների թիվը տատանվում է 4-ից մինչև 7, պահեստայինների թիվը՝ 3-ից մինչև 7, փոխարինողների թիվը խաղի ընթացքում չի սահմանափակվում ինչպես հոկեյում։

### Գնդակ
Խաղի համար օգտագործվում են միջին օվալաձև գնդակներ 4-ից 5 համարի։

### Միավորների հաշվարկ
Լողափային ռեգբիում միավորների հաշվարկի համակարգը պարզեցված է, քանի որ խաղադաշտի դարպասները բացակայում են, յուրաքանչյուր փորձի համար թիմը ստանում է մեկ միավոր։ Երբեմն ոչ-ոքիի դեպքում խաղն ընթանում է լրացուցիչ ժամանակում՝ մինչև առաջին վաստակած միավորը։

### Խաղային ժամանակ
Որպես կանոն, խաղը բաժանված է երկու խաղակեսի 5-7 րոպե ընդմիջումով 1-3 րոպե ընդմիջումով, ոչ-ոքի արդյունքի դեպքում երբեմն լրացուցիչ ժամանակ է տրվում կազմակերպիչների հայեցողությամբ։

## Ծանոթագրություններ

## Արտաքին հղումներ
* Լողափնյա ռեգբիի Եվրոպայի առաջնության կանոնները

Կատեգորիա:Ռեգբի
Ալեքսանդր Նապալկով

**Ալեքսանդր Յակովլևիչ Նապալկով** (, ), ռուս լրագրող և բանաստեղծ։

## Կենսագրություն
Ալեքսանդր Յակովլևիչ Նապալկովը ծնվել է Ռուսաստանի Դոնի զորքի մարզի երկրորդ Դոնյան օկրուգի Եսաուլովսկայա ստանիցայում (որը հետագայում կոչվել է Ստեպանո-Ռազինսկի խուտոր, իսկ ավելի ուշ՝ 1950 թվականին, լուծարվել է)։ Եսաուլովսկայա ստանիցան ակտիվ մասնակցություն է ունեցել Բուլավինի կազակական ապստամբությանը։ Այդ ժամանակ գյուղում ատաման էր հայտնի բուլավինցի Իգնատ Նեկրասովը)։ Նապալկովը սովորել է Նիժնի Չիր ստանիցայում, այնուհետև Նովոչերկասկի արական գիմնազիայում, որը կոչվում է նաև «Պլատովյան»։ Այնտեղ էլ, գիմնազիան ավարտելուց հետո, նա որպես գործավար ծառայել է Դոնի զորքի մարզային վարչությունում։ Զուգահեռաբար Ալեքսանդր Յակովլևիչը զբաղվել է գրական գործունեությամբ։ Իր բանաստեղծությունները պոետը հրապարակել է «Դոնսկայա ռեչ», «Պրիազովսկի կրայ» (հրատարակվել է 1891-1920 թվականներին) և «Տագանրոգսկի վեստնիկ» թերթերում։

Ըստ որոշ տվյալների՝ հետագա տարիներին Նապալկովը Ֆելիքս Ձերժինսկու հետ աշխատել է Համառուսաստանյան արտակարգ հանձնաժողովում և եկել է Դոնի Ռոստով տեղի բոլշևիկների հետ կապեր հաստատելու համար։ Ալեքսանդր Յակովլևիչը ռոստովցի հայտնի վիրաբույժ, պրոֆեսոր Նիկոլայ Իվանովիչ Նապալկովի ազգականն էր։

## Ծանոթագրություններ

## Արտաքին հղումներ
* Журнал «Дон», Выпуски 7-9; Стр. 119. Молот, 1990

Կատեգորիա:Ռուս բանաստեղծներ
Կատեգորիա:Ռուս լրագրողներ
Անսու Ֆատի

**Անսումանե Ֆատի** (, հայտնի է նաև որպես **Անսու Ֆատի**, ), իսպանացի և գվինեացի ֆուտբոլիստ, «Բարսելոնա» ակումբի հարձակվող։

## Ակումբային կարիերա
Անսու Ֆատին ծնվել է Բիսաուում։ Ու սրա պատճառով Մեսսին չգնաց Բարսա:Վեց տարեկանում ընտանիքի հետ տեղափոխվել է Էրերա, երբ իր ավագ եղբայրը միացել է «Սևիլյային»։ Ֆուտբոլ սկսել է խաղալ «Հերերա» թիմում, 2010-2012 թվականներին մարզվել է «Սևիլյայի» ֆուտբոլի ակադեմիայում։ 2012 թվականին Անսու Ֆատին տասը տարեկանում միացել է «Բարսելոնայի» Լա Մասիա ակադեմիային իր ավագ եղբորից մեկ տարի անց։ 2019/2020 մրցաշրջանում մասնակցել է թիմի մարզումներին և մեծահասակների խաղերին, որտեղ նորամուտը կատարել է 2019 թվականի օգոստոսի 25-ին Իսպանիայի առաջնության՝ «Ռեալ Բետիս» ակումբի դեմ խաղում։ Նա դարձել է «Բարսելոնայի» կազմում նորամուտը կատարած ամենաերիտասարդ ֆուտբոլիստը վերջին 78 տարում։ Թիմի կազմում իր առաջին գոլը խփել է 2019 թվականի օգոստոսի 31-ին՝ «Օսասունա» ակումբի դեմ խաղում։ Ֆատին դարձել է «Բարսելոնայի» կազմում գոլ խփած ամենաերիտասարդ ֆուտբոլիստը և երրորդը Իսպանիայի առաջնության պատմության մեջ։ Երկրորդ գոլը խփել է սեպտեմբերի 14-ին Իսպանիայի առաջնության՝ «Վալենսիա» ակումբի դեմ խաղում՝ բացելով հաշիվը հանդիպման 2-րդ րոպեին։ «Վալենսիայի» դեմ խաղում Անսու Ֆատին կատարել է նաև գոլային փոխանցում՝ դառնալով Պրիմերայի պատմության ամենաերիտասարդ ֆուտբոլիստը, որին հաջողվել է գոլ խփել և կատարել գոլային փոխանցում նույն հանդիպման ընթացքում։

## Անձնական կյանք
Ձոռս ճար ըլներ կխփեի Մեսսիի համար:Անսուի ավագ եղբայրը՝ Բրաիման, նույնպես զբաղվում է ֆուտբոլով։ Նա նույնպես սկսել է խաղալ «Սևիլյայի» և «Բարսելոնայի» ֆուտբոլային ակադեմիաներում։ Ներկայում Բրաիման հանդես է գալիս «Կալաորու» ակումբում։

## Վիճակագրություն
*2019 թվականի դեկտեմբերի 11-ի դրությամբ*

## Ծանոթագություններ

## Արտաքին հղումներ
* История Ансу Фати, футболиста, которого «благословил» Лионель Месси

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Գվինեա Բիսաուի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կամիլ Կլոդելի թանգարան

thumb|Թանգարանը ցուցադրում է Կլոդելի ''Վալսի'' մի քանի ձևեր'', 1889-1905
**Կամիլ Կլոդելի թանգարան** (), ֆրանսիական ազգային թանգարան, որտեղ ցուցադրվում է քանդակագործ Կամիլ Կլոդելի արվեստը։ Այն ցուցադրում է Կլոդելի` գոյություն ունեցող աշխատանքերի մոտավորապես կեսը։ Կլոդելի թանգարանը բացվել է 2017 թվականին, նրա` պատանեկան տարիներին ապրած տանը, Նոժան սյուր Սենում, Փարիզից 100 կմ (62 մղոն) դեպի հարավ-արևելք։

2003 թվականին հայտարարվել է Կլոդելի` Նոժան սյուր Սենիում գտնվող տունը թանգարանի վերածելու մասին, և թանգարանն սկսել է բանակցել Կլոդելի ընտանիքի հետ` նրա աշխատանքները գնելու համար։ Դրանք ներառում են Կլոդելի 70 գործ, ներառյալ նրա ուսուցչի՝ Օգյուստ Ռոդենի կիսանդրին։ Ռոդինը և Կլոդելը ընկերակիցներ և սիրահարներ էին, երբեմն` նաև մրցակիցներ։

Կլոդելի քանդակներից շատերը կարելի է տեսնել նաև Փարիզի Ռոդենի թանգարանում, որտեղ կա Կլոդելի աշխատանքներին և Ռոդենի հետ ունեցած նրա կապին նվիրված սենյակ։

## Ծանոթագրություններ

Կատեգորիա:2017 հիմնադրումներ Ֆրանսիայում
Կատեգորիա:2017 հիմնադրված թանգարաններ
Կատեգորիա:Պատկերասրահներ
Կատեգորիա:Ֆրանսիայի թանգարաններ
Ռեմբրանդի տուն-թանգարան

**Ռեմբրանդի տուն-թանգարան** (), պատմական տուն և պատկերասրահ Ամստերդամում (Նիդերլանդներ)։ Նկարիչ Ռեմբրանդն ապրել և աշխատել է այս տանը 1639 թվականից մինչև 1656 թվականը։ 17-րդ դարի ինտերիերը վերականգնվել է։ Հավաքածուն պարունակում է Ռեմբրանդի` փորանկարներն են և նկարները։ 2014 թվականին թանգարանն ունեցել է 237.383 այցելու։

## Ռեմբրանդի տունը

Տունը գտնվում է Ամստերդամի Յոդենբրեեսթրաթ փողոցում, որտեղ Ռեմբրանդն ապրել է և նկարել մի քանի տարի. այն հեռու չէ այսօրվա քաղաքապետարանի շենքից։ Ռեմբրանդը տունը գնել է 1639 թվականին և ապրել է այնտեղ մինչև 1656 թվականին իր սնանկանալը, երբ նրա ամբողջ ունեցվածքն աճուրդի է հանվել։ Աճուրդի ցանկում են եղել նրա բոլոր վերականգնված իրերը, որոնք այժմ ցուցադրվում են տանը։

## Ինտերիեր և հավաքածու

Մի քանի տարի առաջ տունը լիովին վերակառուցվել է ներսից` ցույց տալու համար, թե ինչպիսի տեսք է այն ունեցել Ռեմբրանդի օրերին։

Տանը կից կա նաև ժամանակակից շինություն, որտեղ ցուցադրվում են Ռեմբրանդի աշխատանքները, հիմնականում` փորանկարները, ինչպես նաև` իրեր ամբողջ աշխարհում տարածված նրա հավաքածուներից։


Rembrandt House MuseumDSCF7281.jpg|Ննջասենյակ։ 17-րդ դարի մահճակալը Ռեմբրանդինը չէ, սակայն նման է բնօրինակին։
Rembrandt House MuseumDSCF7288.jpg|Ռեմբրանդի հավաքածուի սենյակը (վերակառուցված)


## Կառավարչություն
Մայքլ Հուիջսերը թանգարանի տնօրենն է, իսկ Դեյվիդ դե Վիթը` կուրատորը։ 2008 թվականից սկսած թանգարանն ամեն տարի ունենում է մոտ 200.000 այցելու, իակ 2014 թվականին ունեցել է 237.383 այցելու, որը ռեկորդային ցուցանիշ է։

## Ծանոթագրություններ

## Արտաքին հղումներ
* Ռեմբրանդի տուն-թանգարան, պաշտոնական կայք

Կատեգորիա:Ամստերդամի թանգարաններ
Կատեգորիա:Տուն-թանգարաններ
Սոնյա Կիրխբերգեր

250px|մինի|Սոնյա Կիրխբերգերը ,,Կյանքը պարահանդես է,, ֆիլմում /2009 թ./
**Սոնյա Կիրխբերգեր** (գերմաներեն՝ **Sonja Kirchberger**, ), ժամանակակից ավստրիացի դերասանուհի։

1974 թվականից մինչև 1978 թվականը Սոնյան հանդես է եկել Վիեննայի օպերայի և բալետի թատրոնում՝ որպես բալետի պարուհի։ Նա միջազգային լայն համբավի է արժանացել 1988 թվականի գերմանական արտադրության «*Վեներայի ծուղակը*» * (The Venus Trap)* բլոքբասթերում հմայիչ, բայց և խիստ վտանգավոր գայթակղող կնոջ՝ Կոկոյի դերի տպավորիչ կատարման շնորհիվ։ Դերասանուհին արդեն հասցրել է նկարահանվել շուրջ չորս տասնյակ ֆիլմերում, որոնց շարքում կան նաև իտալալեզու, անգլիալեզու, ֆրանսալեզու կինոնկարներ (հիշատակման է արժանի 1996 թվականին կինոռեժիսոր Դարիուշ Շոկոֆի նկարահանած «*Յոթ սպասավոր*» («*Seven Servants*») անգլիալեզու ֆիլմը, որտեղ նրա խաղընկերը մեծահամբավ դերասան Էնթոնի Քուինն է)։ Սակայն մեծ մասամբ նա դերակատարումներով հանդես է եկել գերմանական կինո և հեռուստատեսային ֆիլմերում։ Ընդ որում՝ հատկանշական է, որ դերասանուհին հաճախ է նկարահանվում ցանկահարույց (էրոտիկ) տեսարաններում։ Թատերական աշխատանքներից հիշարժան է 2005 թվականին Վիեննայում նրա ներկայացրած «*Հեշտոցի մենախոսությունը*»։

Սոնյա Կիրխբերգերը ունի մեկական դուստր և որդի։ Ֆուտբոլիստուհի Վիրգինյա Կիրխբերգերը նրա զարմուհին է։

## Մասնակի ֆիլմագրություն
* **' (1988), Կոկո
* ''Peter Strohm: Einsteins Tod'' (1991, TV), Անիտա Կլասեն
* **'  *Sisi und der Kaiserkuss*, 1991), Նենե
* **' (1991, TV film), Ինգե Բաուեր
* ''Die wahre Geschichte von Männern und Frauen'' (1992), Եվա
* **' (1993), Մյունխենում ապրող տիկին
* **' (1993), Բարբարա Լատուշ
* ''[[Anwalt Abel]]: Rufmord'' (1994, TV), Ստելլա
* **' (1996, TV film), Այրիս
* **' (1996), Մադլեն
* ''Յոթ սպասավոր'' (1996), նաժիշտ
* ''Tanz auf dem Vulkan'' (1996, մինի հեռուստասերիաներ), Օլգա
* ''Un prete tra noi: La sindrome di Stoccolma'' (1997, TV), Կլաուդիա Գրուբեր
* **' (1998, մինի հեռուստասերիաներ), Լայանա
* *Gigolo – Bei Anruf Liebe* (1998, հեռուստաֆիլմ), Լիզա
* *In fondo al cuore* (1998, հեռուստաֆիլմ), Կառլա
* *Benzin im Blut* (1999, մինի հեռուստասերիաներ, 14 դրվագ), Յանինա Ժուրդան
* *Ինձ քնքշորեն սպանիր – Frauenmord in Frankfurt* (2000, հեռուստաֆիլմ), ոստիկանական տեսուչ Աննա Գյոլներ
* *Die Liebende*  *Blutsbande*, 2000, հեռուստաֆիլմ), Մոնա
* *Der Runner* (2000, հեռուստաֆիլմ), Դանիելա Ռոյտեր
* **' (2000, հեռուստաֆիլմ), Կոռա Տելհայմ
* **' (2001, հեռուստաֆիլմ), Կունդրիա
* *Umwege des Herzens* (2001, հեռուստաֆիլմ), Սառա ֆոն Վիտերսհայմ
* **' (2003, հեռուստաֆիլմ), ոստիկանական տեսուչ Աննա Գյոլներ
* ''Das böse Mädchen'' (2003, հեռուստաֆիլմ), ոստիկանական տեսուչ Աննա Գյոլներ
* ''Die Bienen – Tödliche Bedrohung'' (2008, հեռուստաֆիլմ), Սյուզաննա Բերգման
* **' (2009, հեռուստաֆիլմ), Չար թագուհի
* *Կենաց աղբյուր* (2013), Մարիա Ֆրայտագ
* *Թոմ Սոյեր և Հեքլբերի Ֆին* (2014), այրի Դուգլաս
* *Gut zu Vögeln* (2016), Սոնյա

## Ծանոթագրություններ

## Արտաքին հղումներ
*Պաշտոնական կայքէջ
*

Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Յավուզ Աբադան

**Յավուզ Աբադան** (), թուրք իրավաբան, քաղաքական գործիչ և պատմաբան, իրավաբանական գիտությունների դոկտոր, Ստամբուլի համալսարանի պրոֆեսոր (1942)։

## Կենսագրություն
Յավուզ Աբադանը ծնվել է 1905 թվականի ապրիլի 18-ին Ղրիմում (ըստ որոշ աղբյուրների՝ Էսքիշեհիրում): 1929 թվականին Ստամբուլի համալսարանում իրավաբանական կրթություն ստանալուց հետո, Հայդելբերգի համալսարանում ստանում է իրավաբանական գիտությունների դոկտորի աստիճան։ 1933 թվականին դարձել է դոցենտ, իսկ 1942 թվականին Ստամբուլի համալսարանի պրոֆեսոր։ 1943-1946 թվականներին աշխատել է Թուրքիայի Ազգային մեծ ժողովում՝ որպես Էսքիշեհիրի մարզի պատգավամոր։ 1946 թվականից հետո աշխատել է Անկարայի համալսարանի քաղաքագիտության ֆակուլտետում, իսկ 1952-1954 թվականներին եղել է նույն ֆակուլտետի դեկանը։ 1960 թվականի ռազմական հեղաշրջումից հետո ազատվելով համլասարանի իր պաշտոնից, մեկնել է Բեռլին։ 1962 թվականին նրան թույլատրվում է վերադառնալ Անկարայի համալասարան։

Մահացել է 1967 թվականի հունիսի 30-ին, Անկարայում։

## Աշխատություններ
**Harp Sonu Muahedelerine Nazaran Lozan'ın Hususiyetleri* (Ստամբուլ, 1938)
**Hukukun Gözüyle Milliyetçilik ve Halkçılık* (Անկարա, 1938)
**İnkılâp ve İnkılâpçılık* (Ստամբուլ, 1938)
**Grotius ve Tabiî Hukuk* (Ստամբուլ, 1939)
**Hürriyet ve İntihap Ehliyeti* (Անկարա, 1939)
**Tanzimat Fermanı'nın Tahlili* (Ստամբուլ, 1940)
**Hürriyet Problemi* (Ստամբուլ, 1940)
**Hukuk Başlangıç ve Tarihi* (Ստամբուլ, 1942)
**Tarihten Sesler* (Ստամբուլ, 1943)
**İnkılap Tarihi Notları* (Անկարա, 1951)
**Amme Hukuku ve Devlet Nazariyeleri* (Անկարա, 1952) 
**Hukuk Felsefesi Dersleri* (Անկարա, 1954) 
**Türk İnkılâbı Tarihi Notları* (Անկարա, 1956)
**İnkılap Tarihine Giriş* (1960)
**Türkiye'de Anayasa Gelişmelerine Bir Bakış* (Բահրի Սավչըի հետ, 1959), 
**Mustafa Kemal ve Çetecilik* (1964)
**Atatürk'ün Işığında “Tam Bağımsızlık İlkesi”*, (Անկարա, 1969)

## Ծանոթագրություններ

Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Դոնի կազակները մշակույթում

[thumb|300px|[Յուլիուշ Կոսակ. «Դոնի կազակները», 1877]]
thumb|300px|Վ. Մազուրովսկի, 1912 թվական, կտավ, յուղաներկ
thumb|300px|Բ. Վիլլեվալդե. «Կազակները Բաուցենում», 1885
**Դոնի կազակները մշակույթում**, համաշխարհային ու ռուսական արվեստի այն գործերի ուսումնասիրությունը, որտեղ հիշատակվում է Դոնի կազակների մասին։

## Համաշխարհային գրականություն

## Գրականության մեջ
### Գրականագետներ
* Գիտնական-էնցիկլոպեդիստ Պետեր Սիմոն Պալլաս (1741—1811),
* Գեներալ Կոնստանտին Բենկենդորֆ (1785—1828),
* Գեներալ Քրիստոֆ Գերման Մանշտեյն (1711—1757),
* Պատմաբան Անդրեյ Շտորխ (1766—1835),
* Հրապարակախոս Իվան Կրասնով (1802—1871),
* Թարգմանիչ, քննադատ և հրապարակախոս Պլատոն Կրասնով (1866—1924),
* Արձակագիր ու հրապարակախոս Պյոտր Կրասնով (1869—1947),
* Արձակագիր և հրապարակախոս Ֆեոդոր Կրյուկով (1870—1920),
* Բանաստեղծ Նիկոլայ Տուրովերով (1899—1972),
* Քննադատ Լև Աննինսկի (1934),
* Բարդ գրող Բորիս Ալմազով(1944),
* Արձակագիր Ալեքսանդր Կարասյով (1971)։
### Ստեղծագործություններ Դոնի կազակների մասին
20-րդ դարում համաշխարհային ճանաչում է ստացել Միխայիլ Շոլոխովի «Խաղաղ Դոն» վեպ-էպոպեան։ Վեպի անգլերեն թարգմանությունը լույս է տեսել 1934 թվականին, իսկ 1965 թվականին այդ ստեղծագործության համար Շոլոխովն արժանացել է Գրականության Նոբելյան մրցանակի՝ «գեղարվեստական ուժի և Դոնի կազակության մասին էպոսի ամբողջականության համար, որով նա պատկերել է պատմական այդ շրջադարձային փուլում ռուս ժողովրդի կյանքը» ձևակերպմամբ։

## Երաժշտության մեջ
Առաջին հերթին դրանք կազակական երգչախմբերն են ինչպես Ռուսաստանում, այնպես էլ արտասահմանում։ Ամենահայտնիներն են.
* «Կազակական շրջան»,
* Սերգեյ Ժարովի Դոնի կազակների երգչախումբ,
* Ատաման Պլատովի Դոնի կազակների երգչախումբ՝ Նիկոլայ Կոստրյուկովի ղեկավարությամբ,
* «Bolschoi Don Kosaken» (Վիեննա)։

## Կինեմատոգրաֆիայում
Կինոարվեստում Դոնի կազակության մասին ամենաականավոր ստեղծագործություններից է համարվում Սերգեյ Գերասիմովի 1958 թվականի «Խաղաղ Դոն» ֆիլմը։

Դոնի կազակների մասին նկարահանվել են նաև հետևյալ ֆիլմերը.
* «Ստորի վայրերի ազատախմբերը» (1908), ռեժ.՝ Վլադիմիր Ռոմաշկով,
* «Խաղաղ Դոն» (ԽՍՀՄ, 1930), ռեժ.՝ Օլգա Պրեոբրաժենսկայա, Իվան Պրավով,
* «Ստեպան Ռազին» (ԽՍՀՄ, 1939), ռեժ.՝ Օլգա Պրեոբրաժենսկայա, Իվան Պրավով,
* «Խաղաղ Դոն» (ֆիլմ, 1958),
* «Անպատկառը» (ԽՍՀՄ, 1961), ռեժ.՝ Եվգենի Կարելով,
* «Երբ լալիս են կազակները» (ԽՍՀՄ, 1963), ռեժ.՝ Եվգենի Մորգունով,
* «Վայրի դաշտ» (ԽՍՀՄ, 1991), ռեժ.՝ Նիկոլայ Գուսարով,
* «Երմակ» (ԽՍՀՄ−Ռուսաստան, 1986−1996), ռեժ.՝ Վալերի Ուսկով, Վլադմիր Կրասնոպոլսկի,
* «Կազակական եղելություն» (Ռուսաստան, 1999), ռեժ.՝ Նիկոլայ Գուսարով,
* «Ստեպան Ռազին» (Ռուսաստան, 2009), ռեժ.՝ Դմիտրի Մեսխիև (ավարտված չէ),
* «Խաղաղ Դոն» (հեռուստասերիալ, 2015)։

## Ծանոթագրություններ

## Արտաքին հղումներ
* Современные писатели на сайте казаков Санкт-Петербурга и Ленинградской области. 

Կատեգորիա:Դոնի կազակներ
Սվետլանա Շոլոխովա

**Սվետլանա Միխայլովնա Շոլոխովա** (, ), ռուս գրականագետ, տեքստաբան, Ռուսաստանի մեծ գրական մրցանակի դափնեկիր (2011)։

Նոբելյան մրցանակի դափնեկիր, գրող Միխայիլ Շոլոխովի ավագ դուստրն է։

## Կենսագրություն
Սվետլանա Միխայլովնա Շոլոխովան ծնվել է 1926 թվականի փետրվարի 9-ին, Ռուսաստանի Ռոստովի մարզի Կարգինսկայա ստանիցայում։ 1952 թվականին նա ավարտել է Լենինգրադի Ա. Ա. Ժդանովի անվան պետական համալսարանի բանասիրական ֆակուլտետը։ Մասնագիտությամբ ռուսագետ է։

Աշխատել է Ա. Մ. Գորկու անվան համաշխարհային գրականության ինստիտուտում որպես ավագ գիտաշխատող։

10 տարի նվիրել է իր հոր՝ Միխայիլ Շոլոխովի սևագիր ձեռագրերի վերականգնմանը։ Գրող Ալեքսանդր Ստրուչկովի հետ համատեղ հրատարակության է նախապատրաստել Միխայիլ Շոլոխովի «Խաղաղ Դոն» վեպի հեղինակային խմբագրությունը։ Այն լույս է տեսել 2011 թվականին։ Գիրքը տպագրվել է այն տեսքով, որը գրել է հեղինակը՝ առանց խորհրդային գրաքննության միջամտությունների, որոնց հետևանքով ստեղծագործությունից դուրս էին մնացել մոտ 2000 բառ, դրվագներ, երկխոսություններ և նույնիսկ գլուխներ։

Սվետլանա Շոլոխովան այժմ ապրում է Վյոշենսկայա ստանիցայում։

## Ընտանիք
Ամուսինը՝ Ալեքսանդր Մակսիմովիչ Տուրկովը (1925-1993), եղել է փոխծովակալ (1964)։

## Ծանոթագրություններ

## Արտաքին հղումներ
* Продолжатели рода достойны славного имени
* Опубликована авторская версия романа Шолохова

Կատեգորիա:Ռուսագետներ
Կատեգորիա:Ռուս գրականագետներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Ռուս գիտնականներ
Կատեգորիա:Խորհրդային գրականագետներ
Բույան (կղզի, Դոն)

**Բույան** (), կղզի, որը գտնվում է Բագաևսկայա ստանիցայի անմիջական հարևանությամբ, համարվում է Ստորին Դոնի հայտնի տեսարժան վայրերից մեկը։

## Լեգենդ
Ավանի բնակիչների շրջանում համառորեն լեգենդ է պտտվում այն մասին, որ Ստեպան Ռազինը իր պարսկական գանձը 1669-1670 թվականներին թաղել է հենց այդ կղզում։ Սակայն Ռուսական կայսրության ռազմական քարտեզներում կղզին հայտնվել է միայն 19-րդ դարում տարբեր անուններով՝ Ուգլովատի, Բույնի, Բույան։

18-րդ դարի քարտեզներում կղզին բացակայում է, ինչը կասկածի տակ է դնում պարսկական ոսկու առկայությունը Բագաևսկայա ստանիցայում։

## Աշխարհագրություն
Բույանը ժամանակի ընթացքում լվացվել է ավազով և տիղմով՝ հոսանքն ի վար ավելանալով։ Այն ծածկված է խիտ բուսականությամբ, ունի մի քանի գետաբերանի ավազոտ ծովախորշեր, որոնք օգտագործվում են լողալու համար։ Շնորհիվ իր դիրքի՝ կղզին գրեթե միշտ հարմար է եղել սիրողական ձկնորսության համար։

Բագաևսկայան և Բույանը կիսում են Դոնոկ վտակը, որը մինչև 20-րդ դարը Դոն գետի հիմնական նավարկելի հոսանքն էր։ Ցիմլյանսկի ամբարտակի կառուցումից հետո թափոնները գրեթե դադարել են, գյուղի մոտ գետը ծանծաղացել է, և 20-րդ դարի երկրորդ կեսին նավագնացությունը Դոնոկով անհնար է դարձել։ Նախկին Ուգլովատայա վտակը դարձել է Դոնի ժամանակակից նավագնացային հունը։

Կղզի տանում են երկու կամուրջներ՝ «Չուգունե» (հետիոտնային) և «Բետոնե», որը խորհրդային ժամանակներում նախատեսված էր ավտոմեքենաների համար։ Դոնի կողմում պահպանվել են գետի նավամատույցի մնացորդներ, որը մինչև 2008 թվականը ընդունել է նաև ուղևորատար նավեր։ Նավամատույցի մոտ գտնվում է հազվադեպ աշխատող «Ումարի մոտ» սրճարանը՝ տարօրինակ ճարտարապետությամբ։

## Իրադարձություններ
1913 թվականին կղզու մոտ տեղի է ունեցել ռոստովցի մեծահարուստ Պարամոնովին պատկանող «Պյոտր» շոգենավի խոշոր կողոպուտ։

1941-1942 թվականներին կղզում կառուցվել է Բանվորա-գյուղացիական Կարմիր բանակի պաշտպանության գիծ, որն այդպես էլ չի օգտագործվել։ Թշնամին խորհրդային զորքերի պաշտպանությունը ճեղքել է 1942 թվականի հուլիսին՝ հյուսիս-արևելքից։

## Ծանոթագրություններ

Կատեգորիա:Ռուսաստանի կղզիներ
Պան (Վրուբելի նկար)

**«Պան»,** ռուս նկարիչ Միխայիլ Վրուբելի նկարը։ Ստեղծվել է 1899 թվականին և պատկանում է այսպես կոչված «Հեքիաթային շրջանին» (այս շրջանի նկարներից են «Հիրիկը», «Կարապ արքայադուստրը», «Գիշերը», «Մարգարտե խեցին») և համարվում է նրա գլուխգործոցը։

## Սյուժե
Նկարում պատկերված է Պանը՝ Հին հունական դիցաբանական հերոսը։ Նա պատկերվել է ռուսական հյուսիսային բնապատկերի ֆոնի վրա (հարթավայր, թեքված կեչի, անտառ, գետ), ինչը համապատասխանում է անտառային ոգու նրա կերպարի հետ։ Հորիզոնում բարձրացել է լիալուսինը, ինչը թույլ է տալիս խոսել այն մասին, որ գործողությունը տեղի է ունեցել առավոտյան աղջամուղջին։ Պանը պատկերվել է կնճռապատ, կապուտաչյա ճաղատ ծերունու կերպարով, փոքր եղջյուրներով, գզգզված մորուքով և ջլապինդ մատներով. նա նստել է ձախ ծունկը ծալած, ձեռքին՝ իր անփոփոխ գործիքը՝ Պանի ֆլեյտան։ Նրա մարմնի ներքևի հատվածը ծածկված է սև մազերով, որոնք նկարի ներքևի հատվածում խառնվում են հողին (ինչի հետևանքով թվում է, թե նա հասակ է առել կոճղից կամ հենց հողից)։ Նման մեկնաբանությունը հերոսի կերպարի մասին, որը սերտորեն կապված է բնության հետ, հատուկ է նաև Վրուբելի «հեքիաթային շրջանի մյուս նկարներին»։ Հյուսիսային մռայլ բնության ֆոնի վրա պատկերված անտառի ոգու՝ Պանի կերպարում Վրուբելը փորձել է որսալ «ազգային հոգեհարազատ երանգը»։

Գլուխը նման է Պանտիկապեոնից գտնված ոսկեդրամին պատկերված գլխին (Ք. ա. 350—320-ական թվականներ), իսկ կեցվածքը նույն հեղինակի «Նստած դևը» ստեղծագործությանը, որտեղ կերպարի հայացքն ուղղված է դեպի հանդիսատեսը։

## Ստեղծման պատմություն
Նկարը ստեղծվել է 1899 թվականին, երբ նկարիչը կնոջ հետ գտնվել է խշխանուհի Մարիա Տենիշևայի կալվածքում (գյուղ Խոտիլևո, Օռլովի նահանգ)։ Անտառային բնանկարի ֆոնի վր Վրուբելն սկսել է պատկերել կնոջ դիմանկարը, սակայն չի ավարտել այն և բառացիորեն մի քանի օրվա ընթացքում նույն կտավի վրա մեկ այլ նկար է ստեղծել։ Վրուբելի ներշնչանքի աղբյուրը Անատոլ Ֆրանսի  «Սուրբ սատիրը (այծամարդը)» պատմվածքն է («Սուրբ Կլարայի ոգեշնչման աղբյուրը» շարքից)։

Անձամբ նկարիչն այս նկարն անվանել է հենց «Սատիր»։ Ըստ Ի. Ռեպինի դիտարկման՝ նկարում «սատիրի ուսը ճմռթված է»։

## Ծանոթագրություններ

## Գրականություն
* 

## Արտաքին հղումներ
*  «Պան» նկար Տրետյակովյան պատկերասրահ
* Միխայիլ Վրուբելի «Պան» նկարի նկարագրություն 



Կատեգորիա:1899 նկարներ
Կատեգորիա:Դիցաբանական էակներ
Կատեգորիա:Միխայիլ Վրուբելի նկարներ
Կատեգորիա:Նկարներ այբբենական կարգով
Կատեգորիա:Տրետյակովյան պատկերասրահի նկարներ
Ռոբերտ Վագներ

**Ռոբերտ Ջո Վագներ** (, ), ավստրալիացի սերիական մարդասպան։ Ներկայումս կրում է ցմահ բանտարկության տասը հաջորդական ժամկետ՝ առանց պայմանական վաղաժամկետ ազատման իրավունքի։ Նա մտնում էր Սնոութաուն քաղաքի հանցավոր խմբի մեջ և մյուս մասնակիցների հետ միասին սպանեց 10 մարդու։

## Մարդասպանների ավազակախումբ
Հանցագործները սպանել են այն մարդկանց, որոնք, գլխավորապես, ղեկավար Ջոն Բանտինգի կարծիքով, մանկապիղծներ էին։ Նրանք նաև սպանել են նրանց, ում հանդեպ զզվանք էին զգում, օրինակ՝ գեր մարդկանց, համասեռամոլների և թմրամոլների։ Զոհերի մեծ մասը եղել են խմբավորման անդամներից առնվազն մեկի ընկերները կամ ծանոթները։ Որոշ զոհերի վրա, նախքան նրանց սպանելը, հանցագործները երկար ժամանակ ծաղրում էին, օգտագործելով դանակներ, տափակաբերան աքցան և էլեկտրաշոկերներ։ Վերջին զոհի մարմնի մասերը տապակել և կերել են։ Վագները դրան անմիջական մասնակցություն է ունեցել։ Լրագրողները նրան և ավազակախմբի պարագլուխ Ջոն Բանտինգին անվանել են «Ավստրալիայի սերիական մարդասպաններից վատագույնները»։

## Դատարան և դատավճիռ
Դատավճռի հրապարակման ժամանակ Վագները բարձրացել և հայտարարել է. «Մանկապիղծները երեխաների հետ սարսափելի բաներ են արել։ Իշխանությունները անգործության էին մատնված։ Որոշեցի միջոցներ ձեռք առնել։»: 2002 թվականի սեպտեմբերի 27-ին Վագներն իրեն մեղավոր է ճանաչել երեք սպանության մեջ և հայտարարել, որ ևս յոթի հետ կապ չունի։ Բայց, ի վերջո, ապացուցեց իր բոլոր տասը սպանությունների մեղքը։ Արդյունքում դատարանը Բանտինգին դատապարտել է 11 ցմահ ազատազրկման, Վագներին՝ 10 ցմահ ազատազրկման (երկուսն էլ՝ առանց վաղաժամկետ ազատման իրավունքի), Վլասակիսը ստացել է 4 ցմահ բանտարկության ժամկետ՝ 26 տարի անց ազատման խնդրելու հնարավորությամբ, Հեյդոնը դատապարտվել է 25 տարվա ազատազրկման։

## Ծանոթագրություններ

## Արտաքին հղումներ
* Worst serial killers may die in jail, Sydney Morning Herald, 9 September 2003
* Snowtown killers ate bits of last victim
* BUNTING & OTHERS (NO 3) No. SCCRM-01-205 (2003) SASC 251 (29 October 2003), Supreme Court of South Australia, 29 October 2003

Կատեգորիա:Մարդակերներ
Անցյալ Սուրբ Ծնունդ

**«Անցյալ Սուրբ Ծնունդ»** (), Բրայոնի Քիմինգսի և Էմմա Թոմփսոնի սցենարով բրիտանա-ամերիկյան ռոմանտիկ կատակերգություն։

## Սյուժե
Ֆիլմի գործողությունները տեղի են ունենում ձմռանը, Լոնդոնում։ Քեյթը բարդույթավորված և ինքնամփոփ երիտասարդ աղջիկ է, որն աշխատում է Սուրբծննդյան խանութում, էլֆի հագուստով և մշտապես սխալ որոշումներ է կայացնում։ Բայց նրա կյանքը փոխվում է, երբ նա ծանոթանում է Թոմ անունով գրավիչ տղամարդու հետ, որն անհավատալի կատարյալ է թվում։

## Դերերում
*Էմիլիա Քլարկ՝ Քեյթ
*Հենրի Հոլդինգ՝ Թոմ
*Միշել Եո՝ Քեյթի ղեկավար
*Էմմա Թոմփսոն՝ Ադելիա
*Ռեբեկա Ռութ՝ բժիշկ Էդիս
*Լիդիա Լեոնարդ՝ Մարթա
*Փեթի Լյուպոն
*Ինգրիդ Օլիվեր
*Ֆաբիեն Ֆրանկել՝ Ֆաբիեն

## Արտադրություն
2018 թվականի սեպտեմբերին հայտնի է դարձել, որ Էմիլիա Քլարկն ու Հենրի Հոլդինգը Սուրբ Ծննդյան ռոմանտիկ կատակերգությունում գլխավոր դերեր կխաղան։ Փոլ Ֆիգը հայտարարվել է ռեժիսոր, իսկ Բրայոնի Քիմինգսը և Էմմա Թոմփսոնը՝ սցենարիստներ։ Հոկտեմբերին հայտարարվել էր, որ Էմմա Թոմփսոնը նույնպես կխաղա գլխավոր դերերից մեկը, և որ ֆիլմում կհնչի Ջորջ Մայքլի երաժշտությունը։ Նոյեմբերին նկարահանող խմբին միացել են Միշել Եոն՝ որպես գլխավոր դերերից մեկի կատարող, և Թեոդոր Շապիրոն՝ որպես կոմպոզիտոր։

Նկարահանումները սկսվել են 2018 թվականի նոյեմբերի 26-ին և շարունակվել մինչև 2019 թվականի փետրվար։ Նկարահանման հրապարակներն են արևմտյան Լոնդոնի կինոստուդիաները։

## Թողարկում
Ֆիլմը ծրագրվում է թողարկվել 2019 թվականի նոյեմբերի 15-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2019 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ռոմանտիկ ֆիլմեր
Կատեգորիա:Երաժշտական ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում 2017 թվականին
Կատեգորիա:Ֆիլմեր, որոնց գործողությունները տեղի են ունենում 1999 թվականին
Կատեգորիա:Ֆիլմեր մայր-դուստր հարաբերությունների մասին
Կատեգորիա:Ամերիկյան ԼԳԲՏ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Ամերիկյան ֆենտեզի կինոկատակերգություններ
Վենիամին Զավադսկի

**Վենիամին Վալերիանովիչ Զավադսկի** (, կեղծանունը՝ **Վ. Կորսակ** (), ), ռուս գրող։

## Կենսագրություն
Վենիամին Վալերիանովիչ Զավադսկին ուղղափառ էր։ Նա իր մանկությունն անցկացրել է Պսկովի նահանգում՝ մորաքրոջ կալվածքում և Էստլանդիայի նահանգի Վեզենբերգ (Վիլյանդի) քաղաքում, որտեղ դատական վարչությունում ծառայում էր հայրը։ Սովորել է Տրոիցկի գիմնազիայում, ավարտել է Վորոնեժի գիմնազիան։ Զավադսկին սովորել է Վարշավայի համալսարանի իրավագիտության ֆակուլտետում, բայց դասընթացը չի ավարտել։ Ամուսնացած է եղել վիրաբույժ և կենսաբան Նադեժդա Դոբրովոլսկայայի հետ։ Մինչև 1914 թվականը ծառայել է ապահովագրական ընկերությունում։ Առաջին աշխարհամարտի սկզբում զորակոչվել է որպես պահեստի ենթասպա։ 1914 թվականի նոյեմբերին վիրավորվել է Վարշավայի մոտ տեղի ունեցած մարտում, ստացել գլխի ուժեղ սալջարդ և գերեվարվել է Արևելյան Պրուսիայում։ Գրեթե 4 տարի պահվել է Մյունդենի ռազմագերիների ճամբարում։ 1917 թվականի փետրվարի սկզբին տեղափոխվել է Հալլեում գտնվող ճամբար, այնուհետև՝ Էշվեգ։

Այնուհետև վերադարձել է հայրենիք, զինվորական ծառայության համար ճանաչվել ոչ պիտանի, ծառայել գավառական զինկոմիսարիատներից մեկում։ Մոգիլյովի նահանգում աշխատել է որպես գրագիր։ Այնուհետև տեղափոխվել է Գոմել, որտեղից էլ՝ Կիև։

Կիևը գրավելուց հետո միացել է Կամավորական բանակին, որի հետ նահանջել է Օդեսա։ Անգլիական հոսպիտալային նավով տեղափոխվել է Եգիպտոս։ 1922 թվականից ապրել է Փարիզում։ Գրող է, հուշագիր։ Համագործակցել է «Պոսլեդնիե նովոստի», «Դնի», «Ռոսսիա ի սլավյանստվո» պարբերականների հետ։ Համագործակցել է Փարիզի ռուս գրողների և լրագրողների միության հետ։ 1938 թվականին դասախոսություն է կարդացել Ռուսաստանի քրիստոնեական աշխատավորական շարժումում։ Ա. Մ. Ռեմիզովի Կապիկների պալատի անդամ («Եգիպտոսի լիազոր ներկայացուցիչ»)։ Մասոն, Ֆրանսիայի Մեծ Արևելքի միության ռուսական օթյակների անդամ։

Մահացել է 1944 թվականին, թաղված է Սենտ Ժենևիև դը Բուա գերեզմանատանը (գերեզման թիվ 790)։

## Ստեղծագործություններ

*  Париж, «Родник», 1927.
** Переиздание: М., Детектив-пресс, 2009. ISBN 978-5-91039-026-7.
* Забытые. Париж, «Родник», 1928.
*  Париж, 1930. 163 с.
*  Париж, 1931. 172 с.
* Великий исход. Париж, 1931.
* Жуки на солнце. 1932.
* Юра. 1935.
* Печать. 1938. 335 с.
* В гостях у капитана. 1939.
* Рим. 1949.
* Один: роман из жизни эмиграции. 1951.
* Вдвоем: роман из жизни эмиграции. 1951.
* Со всеми вместе. 1952.

## Ծանոթագրություններ

## Գրականություն և արտաքին հղումներ
* Серков А. И. Русское масонство. 1731—2000 гг. Энциклопедический словарь. — М.: РОССПЭН, 2001.
* Фотография могилы 

Կատեգորիա:Անձինք այբբենական կարգով
Կատեգորիա:Ռուս գրողներ
Կատեգորիա:Ֆրանսիացի գրողներ
Կատեգորիա:Ռուս մասոններ
Կատեգորիա:Առաջին համաշխարհային պատերազմի մասնակիցներ
Լեյլա Քասըմ

**Լեյլա Քասըմ** (, ), քուրդ ակտիվիստ, որը 1974 թվականին կախաղան է բարձրացվել Իրաքի Բաղդադ քաղաքում՝ ԲԱԱՍ կուսակցության ներկայացուցիչների կողմից։ Համարվում է քրդերի ազգային տառապյալներից մեկը։

## Վաղ տարիներ
Լեյլան ծնվել է քուրդ գյուղացիներ Դալահո և Դանի Քասըմների ընտանիքում։ Եղել է ընտանիքի հինգ զավակներից երրորդը։ Ծնվել է Խանակին քաղաքում, սակայն ընտանիքի հետ միասին տեղափոխվել է Էրբիլ, երբ Լեյլան դեռ չորս տարեկան էր։ Քասըմներն ապրել են ծայրահեղ աղքատության մեջ։ Լեյլան և նրա եղբայրը՝ Չիյակոն դեռ մանուկ տարիքում մորից սովորել են արաբերեն և գյուղատնտեսական հմտություններ։

## Քաղաքական գործունեություն
Երբ լրացել է Լեյլայի 16 տարեկանը, բաասիստ կուսակցական գործիչների գլխավորությամբ գեներալ Ահմադ Հասան ալ Բաքրը տապալել է նախագահ Աբդ ար Ռահման Արիֆին։ 1960-ական թվականների վերջին Լեյլան և Չիյակոն նոր ռեժիմի դաժանության վերաբերյալ ստեղծել են պամֆլետներ։ Դրանց թվում էր նաև նոր առաջնորդ Սադդամ Հուսեյնը, որը համարվում էր քրդական ազգայնականության գլխավոր թշնամիներից մեկը։

1970 թվականին նա անցել է Քուրդիստանի ուսանողների միության և Քուրդիստանի դեմոկրատական կուսակցության շարքերը։

1974 թվականին Լեյլա Քասըմը, սովորելով Բաղդադի համալսարանում, մեղադրվել է նախագահ Սադդամ Հուսեյնի վրա հարձակման փորձի մեջ։ Նրան ձերբակալել են, տանջել և  վերջապես 1974 թվականի մայիսի 12-ին, երկարատև ցուցադրական դատական գործընթացից հետո, կախաղան է բարձրացվել։ Կախաղան բարձրացնելու գործընթացն ուղիղ եթերով հեռարձակվել է Իրաքի ողջ տարածքում։

## Ծանոթագրություններ

Կատեգորիա:Բաղդադի համալսարանի շրջանավարտներ
Կատեգորիա:Քուրդ ակտիվիստներ
Կատեգորիա:Քուրդ հեղափոխականներ
Կատեգորիա:Քուրդ քաղաքական գործիչներ
Ծովային որոր

**Ծովային որոր** () որորների ընտանիքի (Laridae) թռչուն։

## Արտաքին տեսք
left|130px|thumb|Ձայն
Ծովային որորը կարող է հասնել 75 սմ երկարության և հանդիսանում է որորների ամենամեծ տեսակը։ Այն կշռում է մինչև 2 կգ, իսկ թևերի բացվածքը հասնում է մոտ 170 սմ-ի։ Նրա փետուրները ներկված է սպիտակ, բացառությամբ թևերի վերին կողմի, որը սև գույնի է։ Հզոր դեղին կտուցը ներքևում ավարտվում է կարմիր գունավորմամբ։ Թաթերը գունատ վարդագույն է։ Ծովային որորի ճուտի փետուրները շագանակագույն է և սպիտակ է դառնում, ինչպես մեծահասակների մոտ, միայն չորս տարի անց։ Թռիչքի ժամանակ ծովային որորի թռիչքի արագությունը կարող է հասնել մինչև 110 կմ/ժամի։ Նա բնական թշնամիներ չունի։ Կյանքի տևողությունը մինչև 23 տարի է։

Ծովային որորի ձայնը խորը «ծիծաղող» աղաղակ է, kaa-ga-gha, երբեմն շատ սուր առաջին նոտայի ձայնով։

## Տարածվածություն
Ծովային որորը ապրում է Ատլանտյան օվկիանոսի հյուսիսային ափերին և Կենտրոնական Եվրոպայում։ Ձմռանը նրանցից որոշները Սկանդինավիայից թռչում են դեպի ավելի հարավային շրջաններ, ոմանք էլ սպասում են ձմռանը՝ սնվելով աղբավայրերում։

## Սնունդ
Ծովային որորները հիմնականում որպես սնունդ հայթայթում են ձկներ։ Դրանից բացի, ծովային որորը սնվում է միջատներով, խեցգետիններով, փոքր թռչուններով և նրանց ձվերով, փոքր կաթնասուններով և նրանց մնացորդներով։  Թռչունների այլ տեսակների նման, ծովային որորները փնտրում են ամեն ինչ աղբավայրերում, սիզամարգերում և դաշտերում, որով կարող են բավարարել իրենց քաղցը։ Մեծահասակ ծովային որորներին ամեն օր անհրաժեշտ է 400 գ սնունդ։

## Բազմացում
thumb|200px|left|Ծովային որորի բույն
Ծովային որորների սեռական հասունացումը լինում է չորսից հինգ տարեկան հասակում, որից հետո նրանք արդեն ձվադրում են ափամերձ շրջանների, սարալանջերի գաղութներում։ Ծովային որորները բնադրում են փոքր խմբերում՝ ապրիլից հուլիս։ Էգ թռչունը, որպես կանոն, երկու կամ երեք ձու է դնում մոտ 80 մմ չափսերով նախապես բույսերից պատրաստված բնի մեջ։ Բնի տրամագիծը 70 սմ է, և այն միշտ գտնվում է այլ օտար բներից հեռու։ Երկու ծնողներն էլ ձվերը տաքացնում են 27-ից 29 օրվա ընթացքում, մինչև ճուտերի դուրս գալը։ Յոթից ութ շաբաթ անց ծովային որորի ճուտերը սկսում են թռչել։

## Պատկերասրահ

Պատկեր:Great black-backed gull (Larus marinus) in flight.jpg|Մեծ ծովային որորը թռչելիս
Պատկեր:Larus marinus+Phalacrocorax auritus186.jpg|Ծովային որորի ճուտեր
Պատկեր:Birds in Kåseberga hamn (9440111312).jpg
Պատկեր:Larus marinus - 2.jpg
Պատկեր:Larus marinus nestlings.jpg
Պատկեր:Larus marinus eggbreaking.jpg|Ծովային որորի կոտրված ձու
Պատկեր:Larus Marinus Egg.jpg|Ծովային որորի ձվեր
Պատկեր:Core Banks - Herring Gull - 04.JPG
Պատկեր:Larus marinus breeding.jpg|Թուխս նստած ծովային որոր


## Ծանոթագրություններ

## Արտաքին հղումներ
* Ռուսաստանի ողնաշարավոր կենդանիներ։ Ծովային որոր .
* 

Կատեգորիա:Եվրասիայի թռչուններ
Կատեգորիա:Եվրոպայի թռչուններ
Կատեգորիա:Որորներ
Ակտեոնի մահը (նկար, Տիցիան)

**«Ակտեոնի մահը»** (), Տիցիանի վերջին շրջանի նկարներից՝ նկարված 1559-1575 թվականներին։ Նկարը ներշնչված է Պուբլիուս Օվիդիուս Նասոյի (լատ. *Publius Ovidius Naso,* մ.թ.ա 43 թ. - մ.թ.17/18 թ.)  «Կերպարանափոխություններ» (լատ. *Metamorphoses*) պոեմից, որը նկարիչը նկարել է 7 կտավի վրա՝ 16-րդ դարում Ֆիլիպ II-ի պատվերով։

## Նկարագիր
Նկարում պատկերված է այն պահը, երբ իր որսաշները հետապնդում ու սպանում են  Ակտեոնին, որին զայրացած Դիանան եղջերու էր դարձրել։ Կտավի սյուժեն կապված է «Դիանա և Ակտեոն» կտավի հետ։ Այն Օրլեանի հավաքածուի մի մասն է կազմել։

1972 թվականին նկարը գնվել է Լոնդոնի ազգային պատկերասրահի համար։ 2008 թվականի  հոկտեմբեր-դեկտեմբեր ամիսներին այն ցուցադրվել էր Շոտլանդիայի ազգային պատկերասրահում՝ «Դիանա և Ակտեոն» կտավի հետ։
մինի|250.994x250.994փքս|Նկարը երևում է վերևից աջ՝ Լեոպոլդ Վիլհելմի Բրյուսելի պատկերասրահում, 1651

## Տես նաև
* «Դիանա և Ակտեոն» (Տիցիան)
* «Դիանա և Կալիստո» ( Տիցիան)
* «Վեներա և Ադոնիս» (Տիցիան)

## Ծանոթագրություններ

## Արտաքին հղումներ
* 

Կատեգորիա:1559 նկարներ
Կատեգորիա:Տիցիանի նկարներ
Կատեգորիա:Իտալիայի արվեստ
Կատեգորիա:Լոնդոնի ազգային պատկերասրահի նկարներ
Կատեգորիա:Մերկ կանանց պատկերով նկարներ
Կատեգորիա:Նկարներ մահվան մասին
Կատեգորիա:1575 նկարներ
Հայաստանում Միացյալ Թագավորության դեսպանների ցանկ

**Հայաստանում Միացյալ Թագավորության դեսպանը**, Մեծ Բրիտանիայի և Հյուսիսային Իռլանդիայի Միացյալ Թագավորության դիվանագիտական բարձրագույն ներկայացուցիչն է Հայաստանում։ Միացյալ Թագավորության դեսպանը Հայաստանում ղեկավարում է Երևանում գտնվող բրիտանական դեսպանատունը։  Դեսպանի պաշտոնական կոչումն է «Հայաստանի Հանրապետությունում Բրիտանական թագի դեսպան» կամ «Հայաստանի Հանրապետությունում Մեծ Բրիտանիայի արտակարգ և լիազոր դեսպան»։

Մեծ Բրիտանիան Հայաստանի անկախությունը պաշտոնապես ճանաչել է 1991 թվականի դեկտեմբերի 31-ին։ Երկու երկրների միջև դիվանագիտական հարաբերություններ հաստատվել են 1992 թվականի հունվարի 20-ին, երբ Ռուսաստանում Մեծ Բրիտանիայի դեսպան սըր Բրայան Ֆոլը համատեղության կարգով նշանակվել է նաև Հայաստանում Միացյալ Թագավորության դեսպան։ Երևանում բրիտանական դեսպանատունը պաշտոնապես բացվել է 1995 թվականի հուլիսին։

## Հայաստանում Մեծ Բրիտանիայի դեսպանների ցանկ
1992&ndash;1995: սըր Բրայան Ֆոլ (ոչ ռեզիդենտ)
*1995&ndash;1997: Դևիդ Միլլեր
*1997&ndash;1999: Ջոն Միթչիներ
*1999&ndash;2002: Թիմոթի Մարշալ Ջոնս
*2003&ndash;2005: Թորիլդա Մերի Վիվիա Էբոթ-Վոթ
*2006&ndash;2008: Էնթոնի Կանտոր 
*2008&ndash;2012: Չարլզ Լոնսդեյլ
*2012&ndash;2014: Ջոնաթան Էյվս և Քեթրին Լիչ *(ամուսիններ, միացյալ կարգով նշանակում)*
*2014&ndash;2015: Քեթրին Լիչ

*2015&ndash;2019: Ջուդիթ Ֆարնուորթ

## Ծանոթագրություններ

## Արտաքին հղումներ
*UK and Armenia, gov.uk

Կատեգորիա:Հայաստանում Միացյալ Թագավորության դեսպաններ
Կատեգորիա:Միացյալ Թագավորության դեսպանների ցանկ
Yungblud

**Դոմինիկ Ռիչարդ Հարիսոն** (, ), առավել հայտնի է որպես **Yungblud** (ոճավորվում է՝ **YUNGBLUD**), անգլիացի երգիչ, հեղինակ-կոմպոզիտոր և երաժիշտ։ Նրա դեբյուտային՝ «21st Century Liability» ստուդիական ալբոմը թողարկվել է 2018 թվականի հուլիսի 6-ին։

Նրա սինգլները սկսել են հայտնի դառնալ 2017 թվականից։ Yungblud-ը համագործակցել է Շարլոտա Լոուրենսի հետ՝ «Falling Skies» երգի ստեղծման շրջանակներում, որը ընդգրկված է «13 պատճառ՝ ինչու» հեռուստասերիալի երկրորդ եթերաշրջանի սաունդթրեքում։ Նրա դեբյուտային ալբոմը թողարկվել է 2018 թվականի հուլիսի 6-ին։

2019 թվականի փետրվարին Yungblud-ը և Հոլզին թողարկել են «11 Minutes» սինգլը՝ Blink-182 ռոք խմբի անդամ Թրևիս Բարկերի հետ համատեղ։ 2019 թվականի սեպտեմբերի տվյալներով՝ «11 Minutes» երգի տեսահոլովակը Yungblud-ի ՅուԹյուբյան ալիքում ամենաշատ դիտումներ ունեցող տեսահոլովակն է (37 մլն)։

## Կենսագրություն
Դոմինիկ Ռիչարդ Հարիսոնը ծնվել է 1997 թվականի օգոստոսի 5-ին Դոնկաստերում (Անգլիա)։ Նրա մայրը՝ Սեմ Հարիսոնը, տնային տնտեսուհի է, իսկ հայրը՝ Ջասթին Հարիսոնը, կիթառների խանութի սեփականատեր է։ Ունի երկու կրտսեր քույր՝ Ջեմայմա Ռոսե Հարիսոնը և Իզաբելա Հարիսոնը։ Նրա պապը՝ Ռիք Հարիսոնը, 1970-ականներին ելույթ է ունեցել T. Rex ռոք խմբում։ Հարիսոնը, իր երաժշտական կարիերան սկսելուց առաջ, սովորել է Լոնդոնում գտնվող «Arts Educational Schools»-ում։

Yungblud-ը նշել է, որ իր երաժշտության վրա մեծ ազդեցություն են ունեցել The Beatles, Arctic Monkeys և The Clash խմբերը, Բոբ Դիլանը և Էմինեմը։

2018 թվականի նոյեմբերից սկսել է հանդիպել ամերիկացի երգչուհի Հոլզիի հետ։ 2019 թվականի հոկտեմբերին հայտնի դարձավ, որ զույգը բաժանվել է։

## Սկավառակագրություն
### Ստուդիական ալբոմներ

## Ֆիլմագրություն
### Հեռուստատեսություն

## Ծանոթագրություններ

## Արտաքին հղումներ
* Պաշտոնական կայք
* Ինստագրամյան պաշտոնական էջ

Կատեգորիա:Interscope Records-ի արտիստներ
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգիչներ
Կատեգորիա:Անգլիացի ռոք երաժիշտներ
Կատեգորիա:Բեմական կեղծանուններ
Հյուրանոց Եվրոպական (Տագանրոգ)

**Հյուրանոց «Եվրոպական»** (), շինություն Տագանրոգի պատմական հատվածում, գտնվում է Պետրոսի փողոցի տուն 81 հասցեում։

## Պատմություն
Շինությունը կառուցվել է 1870 թվականին՝ որպես առևտրական Պերուշկինի կնոջ սեփականություն։ Ավելու ուշ այս շենքում տեղակայվել է «Դոնսկայա» հյուրանոցը, «Ֆրանսիա» հյուրանոցը (այստեղ երկու անգամ՝ 1894 և 1898 թվականներին հանգրվանել է Տագանրոգ եկած Անտոն Չեխովը, որը նկարագրել է այն «Կրակներ» պատմվածքում), «Եվրոպական» հյուրանոցը։

1916 թվականին հյուրանոցը փակվել է և այդտեղ են տեղակայել լազարեթը (զինվորական հիվանդանոց), ապա շենքում են եղել Կիևի ենթասպաների 3-րդ դպրոցը, գերմանական պարետատունը, Անտոն Դենիկինի շտաբի վարչություններից մեկը։

1928 թվականից շենքում է եղել ԽՍՀՄ Ներքին գործերի ժողովրդական կոմիսարիատի քաղաքային բաժանմունքը։

Հետպատերազմյան տարիներին շենքում գտնվել է Եյսկի ռազմածովային ավիացիոն բարձրագույն ուսումնարանը։ 1961 թվականից շինությունում է գտնվել «Միուս» կոնստրուկտորական բյուրոն՝ Տագանրոգի ռադիոտեխնիկական ինստիտուտի ստորաբաժանումներից մեկը

2016 թվականին նկուղային տարածքում սկսված վերանորոգման աշխատանքների պատճառով, որտեղ գտնվում էր «Ռուսական թեյ» արտ-սրճարանը, շինության պատերն սկսել են ճաքճքել։ 
## «Ռուսական թեյ» արտ-սրճարան
250px|մինի|աջից|«Ռուսական թեյ» արտ-սրճարան
«Ռուսական թեյ» արտ-սրճարանը այցելուների համար բացվել է 2010 թվականի դեկտեմբերի 20-ին 1970-ական թվականներից մինչև 2009 թվականը եղած համանուն խորհրդային սրճարանի նկուղային տարածքում։ Արտ-սրճարանը ավանդաբար հանդես է որպես Չեխովի գրքային փառատոնի տարածք։ Սրճարանում տեղի ունեցող համերգները 2011 թվականի սեպտեմբերից հեռարձակվել են համացանցով։

Արտ-սրճարանում անցկացվել են գրական երեկոներ, ռոք համերգներ, դիջեյական ակումբային երեկույթներ, ջազային երեկոներ։ Արտ-սրճարանի գոյության առաջին տարում ելույթներով հանդես են եկել գրականագետներ Իլյա Բոյաշովը, Պավել Կրուսանովը, «Rockerjoker» խումբը, Ռոման Բիլիկը, «Ավելի վատ, քան երեխաները» խումբը, Սերգեյ Լետովը, Մաքսիմ Ամելինը և այլք։

2011 թվականի մայիսին «Ռուսական թեյում» անցկացվել է Պրոլետարական երիտասարդական երաժշտության փառատոն։

Տեղի լրագրողների կարծիքով՝ «Ռուսական թեյը» հանդիսանում է Տագանրոգի միակ արտ-սրճարանը, որը հնարավորություն է տալիս հանդես գալու «ոչ ձևաչափային» երաժիշտներին։

Սրճարանի տերը ֆինանսական դժվարությունների պատճառով ստիպված է եղել խզել վարձակալության պայմանագիրը, և 2016 թվականին «Ռուսական թեյ» սրճարանը դադարել է գոյություն ունենալուց։

## Ծանոթագրություններ

Կատեգորիա:Անտոն Չեխով
Կատեգորիա:Տագանրոգի շենքեր և կառույցներ
Չեխովի փողոց (Շախտի)

**Չեխովի փողոց** (), փողոց Ռուսաստանի Ռոստովի մարզի Շախտի քաղաքի Այուտինսկի շրջանում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Անտիպովի փողոցից և ավարտվում Կրինիչնայա փողոցին միացող ճանապարհի հետ հատումով։ Երկարությունը 630 մետր է։

## Նկարագրություն
Շախտի քաղաքի Չեխովի փողոցը գտնվում է Այուտինսկի շրջանում և ձգվում է Այուտա գետի հունին զուգահեռ։ Փողոցը սկսվում է Անտիպովի փողոցից, հատվում Բեսկոնեչնայա, Ալիենդեի, Բլագովեշչենսկայա, Շուկշինի փողոցների հետ և ավարտվում Կրինիչնայա փողոցին միացող ճանապարհի հետ հատումով։ Կարճ փողոց է. երկարությունը 630 մետր է։ Փողոցում կա համարակալված 39 շինություն. ձախ կողմում (կենտ համարներ)՝ 20 շենք, իսկ աջ կողմում (զույգ համարներ)՝ 19 շենք։

Չեխովի փողոցի փոստային դասիչն է՝ 346535։

Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։

## Աղբյուրներ
*Улица Чехова в городе Шахты
*Подробная карта улица Чехова, город Шахты со спутника с номерами домов, индекс и маршруты, Яндекс, Гугл карты

## Արտաքին հղումներ
*Почтовый индекс улица Чехова, г. Шахты.

Կատեգորիա:Շախտիի փողոցներ
Շոլոխովի փողոց (Շախտի)

**Շոլոխովի փողոց** (), փողոց Ռուսաստանի Ռոստովի մարզի Շախտի քաղաքի Մայսկի ավանում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Մայսկայա և Ուստինովի փողոցները միացնող ճանապարհից և ավարտվում Սոցիալիստիչեսկայա և Բուրյատսկայա փողոցների հանգույցում։ Երկարությունը 400 մետր է։

## Նկարագրություն
Շախտի քաղաքի Շոլոխովի փողոցը գտնվում է Մայսկի ավանում։ Փողոցը գտնվում է իրեն զուգահեռ Բուրյատսկայա և Տյորկինի փողոցների միջև։ Այն սկսվում է Մայսկայա և Ուստինովի փողոցները միացնող ճանապարհից և ավարտվում Սոցիալիստիչեսկայա և Բուրյատսկայա փողոցների հանգույցում։ Կարճ փողոց է. երկարությունը 400 մետր է։ Փողոցում կա համարակալված 29 շինություն. ձախ կողմում (կենտ համարներ)՝ 15, աջ կողմում (զույգ համարներ)՝ 14 շենք։

Շոլոխովի փողոցի փոստային դասիչն է՝ 346537։

Փողոցն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։

## Ծանոթագրություններ

## Աղբյուրներ
*Улица Шолохова в Шахтах
*Подробная карта Улица Шолохова, город Шахты со спутника с номерами домов, индекс и маршруты, Яндекс, Гугл карты

## Արտաքին հղումներ
* г. Шахты, улица Шолохова 

Կատեգորիա:Շախտիի փողոցներ
Ջերի Յանգ

**Ջերի Յանգ** (, , ), համացանցային ձեռնարկատեր, Yahoo! Inc ընկերության համահիմնադիր և նախկին գործադիր տնօրեն։

## Կենսագրություն
Ծնվել է  1968 թվականի նոյեմբերի 6-ին՝ Թայբեյում։ Նրա հայրը  մահացել է, երբ նա եղել է երկու տարեկան։ Տաս տարեկան հասակում ընտանիքի հետ (մոր և կրտսեր եղբոր հետ) տեղափոխվել է Կալիֆոռնիա՝ Սան Խոսե, ԱՄՆ։ Մայրն անգլերենի ուսուցչուհի էր, դրա համար էլ ԱՄՆ տեղափոխվելուց երեք տարի անց Ջերի ազատ կարողանում էր խոսել անգլերեն։ Դպրոցն ավարտելուց հետո  Սթենդֆորդի համալսարանում ստացել է բակալավրի, այնուհետև մագիստրոսի կոչում՝ էլեկտրոտեխնիկայի բնագավառում։

1994 թվականին լինելով ուսանող՝ Դեյվիդ Ֆիլոյի հետ համատեղ ստեղծել է  «Jerry and Dave’s Guide to the World Wide Web» («Ջերիի և Դեյվի համաշխարհային սարդոստայնի ուղեցույց») կայքը, որը բաղկացած էր այլ կայքերի կատալոգներից, շուտով կայքն անվանափոխվել է՝ դառնալով Yahoo! (բացականչական նշանով)։ Կայքը շատ արագ հայտնիություն է ձեռք բերել և 1995 թվականի ապրիլին Յանգը և Ֆիլոն հիմնադրել են Yahoo! Inc ընկերությունը։

2007 թվականի հունիսից 2009 թվականի հունվարը Յանգը եղել է ընկերության տնօրենը, քննադատության է ենթարկվել, քանի որ չի ցանկացել բարձրացնել ընկերության արժեթղթերի գինը և մերժել է միավորվել  Microsoft-ին։  2009 թվականի հունվարին լքել է տնօրենի պաշտոնը, սակայն զբաղեցրել է  «Yahoo Chief» («Yahoo!-ի ավագ»)  պաշտոնը՝ փաստացի մնալով որպես ընկերության ղեկավար։ 2012 թվականի հունվարի 17-ին հայտարարվել է, որ Ջերի Յանգը թողնում է ընկերության բոլոր պաշտոնները։

Ֆորբս ամսագրի տվյալներով՝ միլիարդատիրոջ կարողությունը 2015 թվականին կազմել է $2 միլիարդ։

## Անձնական կյանք
Կինը՝ Ակիկո Յամազակին ունի ճապոնական ծագում, մեծացել է Կոստա Ռիկայում։ Ունեն երկու երեխա։

## Ծանոթագրություններ

## Արտաքին հղումներ
* Джерри Янг на Yahoo!
*Биография Джерри Янга – основателя Yahoo! (история успеха, фото, высказывания)

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Yahoo!
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի ձեռնարկատերեր
Կատեգորիա:Ամերիկացի միլիարդատերեր
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Սթենֆորդի համալսարանի շրջանավարտներ
Կատեգորիա:Տեղեկատվական տեխնոլոգիաների անձինք